
			GIRIŞ

			Isa Mesih: „Ine, men işikde duryn, gapyny kakýaryn. Sesimi eşidip, gapyny açanyň öýüne girerin. Men onuň bilen, ol hem Meniň bilen bir saçak başynda tagam iýer“ diýdi (Aýanlyk 3:20). Вu ajaýyp hakykata goşulyp, Ýohannanyň Hoş Habaryndaky Onuň „Ol Özüni kabul edip, adyna iman edenleriň hemmesine Hudaýyň perzentleri bolmak hukugyny berendigi“ (Ýohanna 1:12) baradaky habary ýaňlanýar. 

			Еger siz zerur zatlaryň hemmesini alan bolsaňyz — Hudaýyň Ogly Isa Mesihi öz Halasgäriňiz hökmünde kabul eden bolsaňyz, onda ýokarda getirilen aýada laýyklykda siz Hudaýyň çagasy bolduňyz. 

			Öz halas bolmasynyň kesgitliligini şahsy duýgulary bilen ölçäp, aşa köp adam ýalňyşlyk goýberýär. Bu pajygaly ýalňyşy goýbermäň. Hudaýa ynanyň! Onuň: „Men muny size, Hudaýyň Ogluna iman edenlere ýazdym. Şeýlelikde, şuny bilip goýuň: Hudaýyň Ogluna iman eden sizde baky ýaşaýyş bardyr“ (1 Ýohanna 5:13) — diýen sözüne ynanyň. 

			Вu kiçijek kitapda, adam Mesihi kabul edende, oňa näme bolýandygyna seredip geçmek mümkin däl. Çaga baý maşgalada doglup, gowy ene-ataly, doganly, öýlere hem ýerlere eýe bolup biler; şeýle-de bolsa, doglan wagtynda bu zatlaryň hemmesinden onuň habarly bolmagy gerek däl. Başga aladasyny etmek gerek bolan has wajyp zatlar bar. Ilki ony goramak wajyp, sebäbi ol howplar köp bolan dünýäde dogulýar. Keselhana otagynda ony ellerine zyýansyzlandyrylan ellik geýip alýarlar-da, ony özüne zyýan ýetirmäge garaşýan sansyz-sajaksyz mikroblardan goraýarlar. Ony yzygiderli iýmitlendirýärler we güýçli gyzgynyň ýa-da sowugyň täsirinden goraýarlar. 

			Siz Hudaýyň çagasy, ruhy bäbek bolduňyz, siz Onuň maşgalasynda doguldyňyz. Galan ömrüňize Hudaýa tabyn bolup ýeňişli ýaşamagyňyz üçin siziň içiňize gaýrat guýlandyr. Biziň islegimiz — sizi berkitjek we şeýtanyň hüjümlerinden gorajak birnäçe hakykaty siziň bilen paýlaşmakdyr. 

			1 Petrus 2:2-de: „Ýaňy doglan bäbekler ýaly sap ruhy süýdi küýsäň, şonda ösüp, halas bolarsyňyz“ — diýlip ýazylandyr. Resullaryň işleri 20:32-de siz: „Indi bolsa men sizi Hudaýa tabşyrýaryn. Onuň merhemetli Hoş Habaryny unutmaň! Bu Habar size güýç-gudrat berer, Hudaýyň mukaddes halky bilen birlikde Onuň wada beren ýalkanyşlaryny eçiler“ — diýen sözleri okarsyňyz. Onuň Sözi siziň ruhy iýmitiňizdir we sizi imanda berkidýändir. 

			Sizde Mukaddes Kitap bar bolsa gerek. Eger ýok bolsa, onda ony alyň-da, yzygiderli her gün okamaga başlaň. Ertirlerine bolsa has gowy, ýagny siz Hudaýyň Sözüni okamaga, ony öwrenmäge we doga-dileg etmäge wagt tapmagyňyz hökmandyr. Okamagy Ýohannanyň Hoş Habaryndan ýa-da Markusyň Hoş Habaryndan başlasaňyz gowy bolar. 

			Mukaddes Kitap hakykatlaryny durmuşa ornaşdyrmagyň netijeli usuly, onuň esasy parçalaryny ýatda saklamakdyr. Muny etmek nämä gerek? Zebur kitabynda, 118:9-da: „Ýaş ynsan ýoluny nädip päk saklap biler? Ony Seniň sözüňe görä goramak bilen“ — diýilýär. Soň 11-nji aýatda mezmurçy Rebbe: „Saňa garşy günä etmäýin diýip, Seniň wadaňy ýüregimde aýap sakladym“ — diýýär. Hudaýyň Sözi biziň gündelik meselelerimize jogap berýär. Şonuň üçin, mesihilik ynamynda güýçli hem berk bolmagyňyz we durmuşda ýaşamagyňyz üçin sizi Hudaýyň Sözüni ýüregiňizde aýap saklamaga (ýatda saklamaga) çagyrýarys. Bu kurs öwrenmek we ýat tutmak üçin gerekli esasy on üç fragmentden ybaratdyr. 

			Ýöne ilki Mesihe iman eden badyňyza sizde peýda bolan täze duşmana seredeliň. Bu wagta çenli şeýtanyň sizi onçakly bimaza etmedik bolmagam mümkin. Emma indi siz mähelleden çykyp, Hudaýyň Ogluna ynanýanlaryň we Onuň Sözüne eýerýänleriň hataryna girdiňiz. Siz şeýtana tabyn bolmadan çykdyňyz, şoňa görä-de indi onuň hususy zady däl. Indi siz özüňizi gymmatbaha, haçda döken Öz gany bilen gazanan Mesihiňki. Sizi şeýtanyň özüne gaýtaryp almaga synanyşjakdygyna ynanyp bilersiňiz. 

			Biz şeýtany diňe Hudaýyň özümize beren ýaraglaryny ulanyp ýeňip bileris. Efesliler 6:17-de biz: „Şeýle hem gutulyş tuwulgasyny geýip, Hudaýyň sözüni, ýagny Mukaddes Ruhuň gylyjyny ele alyň“ — diýen sözleri okaýarys. Hudaýyň Sözi — bu Mukaddes Ruhuň gylyjydyr, biziň goranma ýaragymyzdyr. Şu babyň 16-njy aýadynda bize „imany galkan edinip dakynyň! Onuň bilen şeýtanyň bütin otly oklaryny öçürmegi başararsyňyz“ diýen buýruk berilýär. Iman — bu biziň galkanymyzdyr. Şeýlelikde, Hudaýyň Sözüniň imanymyzyň çeşmesi bolup durýandygy sebäpli, Mukaddes Ýazgy-da gorag ýaragymyz bolup durýar. 

			Mattanyň Hoş Habary 4:1–11-de Isa Mesihiň Özüniň üç dürli usulda şeýtan tarapyndan synaga salnyşy gürrüň berilýär. Her gezekde-de Isa ony ýeňdi we Mukaddes Ýazgydan aýatlar aýdyp, Öz ygtyýaryna tabyn etdi. Hatda Mesihiň Özi şeýtany şunuň ýaly edip garşy almagy wajyp hasaplan bolsa, onda şeýle kuwwatly ýarag, Hudaýyň Sözi ýamanlyk bilen söweşimizde bize nähili köp gerek eken! 

		


		
			1-NJI BÖLÜM

			YNAMLYLYK HAKDAKY SAPAKLAR

			Ynamlylyk „nämedir bir zady hiç bir şübhesiz goýmakda“ jemlenendir. „Ynamlylyk baradaky sapaklar“ size ynanmaga ýa-da Hudaýyň mesihilere beren esasy birnäçe wadalaryny „hiç hili şübhesiz goýmaga“ ynanmaga kömek eder. Mukaddes Ýazgyny öwreneniňizde, ol hakda pikirleneniňizde, onuň şu ýerde berlen aýatlaryny ýatda saklanyňyzda we olary durmuşyňyzda ulananyňyzda, siz şol wadalaryň öz durmuşyňyzda hakykylygna göz ýetirersiňiz. 

			Her sapagyň öňünde berlen aýady ýat tutuň. Siz aýady ýat tutmakdan ýa-da bu aýat baradaky soraglary öwrenmekden başlabam bilersiňiz. (Her aýadyň temasy sapagyň temasydyr). 

			Aýady temadan we salgylanmadan başlap, tutuşlygyna ýat tutsaňyz has gowy bolar. Mysal üçin, 1-nji sapagyň aýadyny aýdanyňyzda: „Halas bolmaklyga ynam. 1 Ýohanna 5:11–12: «Hudaýyň şaýatlygy, ine, şundan ybarat: Hudaý bize baky ýaşaýyş berdi, bu ýaşaýşy Öz Ogly arkaly berdi. Kim Hudaýyň Ogluna iman edýän bolsa, onda ýaşaýyş bardyr, kim iman etmeýän bolsa, onda ýaşaýyş ýokdur»“ — diýip bilersiňiz. 

			Bir aýady bir gezekde, her aýady — bölekleýin öwreniň. „Halas bolmaklyga ynam. 1 Ýohanna 5:11–12: «Hudaýyň şaýatlygy, ine, şundan ybarat:…»“ — diýiň. Aýdan zadyňyzy gowuja ýat tutýançaňyz, birnäçe gezek gaýtalaň. Soň ýat tutan zadyňyzy gaýtalap, oňa: „Halas bolmaklyga ynam. 1 Ýohanna 5:11–12: «Hudaýyň şaýatlygy, ine, şundan ybarat: Hudaý bize baky ýaşaýyş berdi…»“ — diýen sözleri goşuň. Aýdan zadyňyzy, gowuja ýat tutýançaňyz gaýtalaň. Soň indiki jümläni goşuň-da, bütin aýady ýat tutýançaňyz gaýtalaň. 

			Mukaddes Ýazgyny ýatda saklamanyň wajyp bölegi gaýtalamak bolup durýandyr. Gaýtalamak, gaýtalamak we ýene gaýtalamak! Ol size ýat tutan zadyňyzy ýadyňyzda saklamaga kömek eder. Her gün her bir aýada hökman göz aýlaň. 

			
					Her sapakda siz şulary edersiňiz: 

					Aýady ýat tutmak. 

					Bütin aýadyň we onuň manysynyň üstünde oýlanmak we soraglara jogap bermek. 

					Esasy aýat bilen baglanyşykly bolan beýleki parçalary öwrenmek.

					Aýady ýatdan ýazmak. 

					Aýady gündelik durmuşyňyzda ulanmanyň meýilnamasyny düzmek. 

			

			Ýat tutma, öwrenme, oýlanma we ulanma prosesi öwrenilen aýatlara gowuja düşünmegiňize we onda berlen ýörelgelere laýyklykda ýaşamaga kömek eder. 

		


		
			1

			Halas bolmaga ynamly bolmak

			1 Ýohanna 5:11–12 parçany ýat tutuň

			Halas bolmaklyga ynam

			„Hudaýyň şaýatlygy, ine, şundan ybarat: Hudaý bize baky ýaşaýyş berdi, bu ýaşaýşy Öz Ogly arkaly berdi. Kim Hudaýyň Ogluna iman edýän bolsa, onda ýaşaýyş bardyr, kim iman etmeýän bolsa, onda ýaşaýyş ýokdur“. 

			1 Ýohanna 5:11–12 

			„Ynamlylyk hakdaky sapaklar“ bölüminde ýat tutjak we öwrenjek bäş aýadyňyz sizi duşman bilen duşuşyga taýýarlar. Köplenç ýagdaýda onuň ulanýan usuly sizde Hudaýyň ýüregiňizde edenleri babatda şübhe döretmekden ybarat bolýar. Siz onuň sesini eşitmeseňiz-de, ony aňyňyzda duýarsyňyz: „Diňe Mesihe iman edip, Onuň gurbanlygyny kabul edeniň üçin halas bolandyryn, günälerim bagyşlanandyr diýip pikir edýärsiňmi? Elbetde, bu ýeterlik däl!“ 

			Siziň jogabyňyz nähili bolar? Şunuň ýaly hüjüme üstünlikli garşy çykmakdaky ýeke-täk umydyňyz — bu Hudaýyň Sözüne ýüz tutmaklyk bolar. Hudaý bu hakda näme diýýär? Hut şu hem siziň üçin wajypdyr. 

			Bu — Hudaý tarapyndan ýazylan Sözüň — „şaýatlygyň“ esasynda siz Reb Isa Mesihiňkidigiňize we ebedi ýaşaýşyňyzyň bardygyna ynamly bolup bilersiňiz. Şeýdip, siz imanyňyzyň birinji synagyndan geçip bilersiňiz. Hüjümleriň gaýtalanmagy mümkin, ýöne indi siz olary Hudaýyň Sözi bilen garşy alyp bilersiňiz. 

			1 Ýohanna 5:11–12 parçany öwrenmek. 

			Кim ebedi ýaşaýyş berýär? 

			Biz ebedi ýaşaýşy nireden tapýarys? 

			Кimde ebedi ýaşaýyş bar? 

			Кimde ebedi ýaşaýyş ýok? 

			„Hudaýyň şaýatlygy …“ 

			1.Ýohanna öz Hoş Habarynda 20:31-de bu kitaby näme üçin ýazandygy hakda näme diýýär? 

			„…Hudaý bize ebedi ýaşaýyş berdi … Onuň Oglundadyr…“ 

			2.Rimliler 5:8-de Hudaý Özüniň sizi söýýändigini nädip görkezýär? 

			3.Işaýa pygamberiň kitaby 59:2-de adam günäsiniň nähili netijeleri sanalyp geçilipdir? 

			[image: ]

			4.Efesliler 2:8–9-y okaň. Näme sebäpden Hudaýa adam güýji bilen akyl ýetirip bolmaýar? 

			[image: ]

			5.Petrus özüniň 1-nji hatynda 3:18-de Hudaýyň adamlary Öz ýanyna getirmek üçin eden zadyny nähili düşündirýär? 

			[image: ]

			6.Ýohannanyň aýtmagyna görä, adam halas bolmany nädip alýar? (Ýohannanyň Hoş Habary 1:12). 

			„… Kim Hudaýyň Ogluna iman edýän bolsa, onda ýaşaýyş bardyr …“ 

			7.Ýohannanyň Hoş Habary 5:24-e laýyklykda haýsy üç zat tabynlygyň we ynamyň netijesi bolýar? 

			Нäzirki 

			Geljekki 

			Öten 

			8.Ýohanna 10:27–29-da Isa Öz yzyna eýerijilerine näme wada berýär? 

			9.2-nji Korintoslylar 5:17-de ýazylyşyna görä, adam mesihi bolanda näme bolup geçýär? 

			Siz öz durmuşyňyzda aşaky üýtgeşmelerden haýsyny duýup gördüňiz? (Gabat gelýänini belläň). 

			— Içki dünýä 

			— Günä täzeçe düşünme 

			— Günäni ýeňmek

			— Нudaýa bolan täze söýgi 

			— Mukaddes Kitaby okama islegi 

			— Gatnaşyklaryň üýtgemegi

			— Bagyşlama 

			— Başgalar hakda täzeçe alada etme 

			1 Ýohanna 5:11–12 parçany ýatdan ýazyň. 

			1 Ýohanna 5:11–12 parçany ulanmak. 

			1 Ýohanna 5:11–12 parçanyň üstünde oýlanyň we ony durmuşyňyzda nädip ulanmalydygynyň pikirini ediň. Siz özüňizde ebedi ýaşaýşyň bardygyny nireden bilýärsiňiz? 

			Isa Mesihde beren zatlarynyň hemmesi üçin Hudaýa minnetdarlyk bildirmäge birnäçe minudyňyzy sarp ediň. 

		


		
			2

			Doga-dilegiňe jogap beriljegine ynamly bolmak

			1 Ýohanna 5:11–12 parçany ýada salyň we eger parçany ýatdan dogry aýdan bolsaňyz, onda şu ýerde — belläň. 

			Ýohannanyň Hoş habaryndan 6:24-i ýat tutuň. 

			Dilege jogap beriljegine bolan ynam

			„Şu wagta çenli siz Meniň adymdan hiç zat dilemediňiz. Diläň, alarsyňyz, şatlygyňyz dolup-daşar“. 

			Ýohannanyň Hoş Habary 16:24 

			Şeýtanyň indiki hüjümi sizde dilegiň netijelidigine şübhe döretmek bolar. Siziň gulagyňyza ol: „Hudaý diňe seniň bilen gyzyklanýandyr diýip pikir edýän dälsiň-ä? Ol uzakda we has wajyp işler bilen başagaý. Ol seniň dogalaryňy eşidýändir, aýratynam, olara jogap berer diýip pikir edýän dälsiň-le!“ — diýip pyşyrdap biler. 

			Ýöne Isa Mesih siziň Halasgäriňiz hem Rebbiňiz bolsa, onda Оnuň üsti bilen siz özüňiziň Gökdäki Ataňyz bilen gepleşmäniň aýratyn artykmaçlygyna eýesiňiz. Hudaý siziň Mesih arkaly Öz ýanyna gelip, hemme zat hakda Özi bilen gürleşmegiňizi isleýär (Filipililer 4:6-a we Ýewreýler 4:14–16-a seret). Оl siziň bilen örän gyzyklanýar we mätäç zatlaryňyza kömek etmek isleýär. 

			Вu sapakda ýatlamaga niýetlenilen Ýohanna 16:24-de Isa haça çüýlenilmeziniň öň ýanynda Öz şägirtlerine ýüzlenýär. Ol olara ozal hiç haçan doga-dileg edip, hiç zat soramandyklaryny aýtmaýar-da, olaryň Onuň ady bilen hiç zat soramandyklaryny aýdýar. Siziň özüňizem, aýratynam, kyn ýagdaýa düşeniňizde, telim gezek doga-dileg edensiňiz. Ýöne indi mesihi bolanyňyzdan soň, Isanyň ady bilen sorap bilersiňiz, sebäbi siz Onuňky. Isanyň adyndan soramaklyk — Onuň adyny we hyzmatyny yglan etmegi aňladýar. Atasynyň Isanyň her bir dilegine jogap berşi ýaly, sizem Isanyň ady bilen doga etseňiz, Ol size jogap berer. 

			Bu wadany ýatda saklaň, bu hakykaty ulanyň we Hudaýdan öz dogaňyza jogap almanyň şatlygyny duýuň. 

			Ýohanna 16-njy bap 24-nji aýady öwrenmek. 

			Doga-dileg näme? 

			Siz Kimiň ady bilen doga-dileg etmeli? 

			Doga-dilegiň netijesi nähili bolýar? 

			„Şu wagta çenli siz Meniň adymdan hiç zat dilemediňiz …“ 

			1.Mattanyň Hoş Habary 7:7–8-de Isa doga-dileg etmek hakda bize näme öwredýär? 

			2.Dogaňa jogap almanyň nähili wajyp şertleri bar? 

			Ýohannanyň Hoş Habary 15:7

			1 Ýohanna 5:14–15

			„… Diläň, alarsyňyz …“

			3.Hudaý dogaňa nähili jogap berýär?

			Ýermeýa pygamberiň kitaby 33:3 

			Efesliler 3:20

			4.Mattanyň Hoş Habary 7:9–11-i okaň. Hudaý Öz çagalaryna nähili sylaglar berýär? 

			Siz nähili pikir edýärsiňiz, eger Hudaý bir haýyşyňyzyň siziň üçin erbetdigini bilse, onda nähili jogap berer? 

			Eger Hudaý size başga wagtda jogap bermek gowy diýip hasaplasa, Ol näme eder diýip pikir edýärsiňiz? 

			5.Filipililer 4:6–7-ni okaň. Kyn ýagdaýlara nähili garamaklyk nädogry bolýar? 

			Dogry jogap nähili bolýar? 

			Bu dogry jogabyň netijesi nähili? 

			„…şatlygyňyz dolup-daşar“. 

			6.Filipililer 4:7-ä laýyklykda doga-dileg etmeklik arkaly gelýän rahatlyk nämä alyp barýar? 

			7.Lukanyň Hoş Habary 1:13–14. Zakarýanyň we Elizabetiň ogul diläp eden dogasynyň netijesi nähili boldy? 

			8.Doga-dileglere jogap berilmegine näme päsgel berýär? 

			Ýakubyň haty 4:3 

			Zebur 65:18 

			Ýohannanyň Hoş Habary 16:24-i ýatdan ýazyň.

			Doga-dilegiň dört wajyp düzümi: 

			
				
					
					
					
				
				
					
							
							Tagzym etmek 

						
							
							—

						
							
							Hudaýyň Özi hakda oýlanmaklyk. Söýgüsi üçin Onuň güýjüni, beýikligini we ajaýyp sowgadyny — Isa Mesihi öwüň.

						
					

					
							
							Boýun almak 

						
							
							—

						
							
							Hudaýyň öňünde günäleriňizi boýun almak. Dogruçyl hem tabyn boluň. Ýatda saklaň, Ol sizi tanaýar we hiç zada garamazdan söýýär. 

						
					

					
							
							Minnetdarlyk 

						
							
							—

						
							
							Hudaýa beren zatlarynyň hemmesi — hatda kynçylyklar üçin hem minnetdardygyňyzy gürrüň beriň. Minnetdarlygyňyz size Onuň maksatlaryny görmäge kömek eder. 

						
					

					
							
							Bagyşlama 

						
							
							—

						
							
							özüň üçin bolşy ýaly, başgalar üçinem haýyşlary takyk beýan etmek. 

						
					

				
			

			Sazlaşykly doga etmeklik durmuşy üçin düzümleriň dördüsinem ulanyň. 

			Ýohannanyň Hoş Habary 16:24-i ulanmak. 

			Aşakda gört punkt berlendir, şolara laýyklykda siz Hudaýa doga-dileg edip bilersiňiz. Edil şu wagt Hudaýa ýüzleniň. 

			Tagzym etmeklik 

			Boýun almaklyk

			Minnetdarlyk 

			Bagyşlamaklyk 

			Ýeňiş gazanjagyňa ynamly bolmak

			Aşaky aýatlary ýada salyň we eger ýatdan dogry aýdan bolsaňyz, olaryň her birini belläň. 

			— 1 Ýohanna 5:11–12 

			— Ýohannanyň Hoş Habary 16:24 

			1-nji Korintoslylar 10:13-i ýat tutuň. 

			Ýeňşe ynamly bolmak.

			„Başyňyzdan inen synaglar başgalaryň-da başyndan inýändir. Emma Hudaý sadykdyr! Ol siziň güýjüňiziň çatmajak synagyny bermez. Siz synaga düşeniňizde, Hudaý çykalga-da açar, synagdan üstün gelmek üçin gujur-gaýrat-da berer“. 

			1-nji Korintoslylar 10:13 

			Size şeýtanyň ýene bir hüjümini etmegi mümkin. Ol: „Sende ýaşaýyş bar, bolýar, ýöne sen ejiz, hemişe ejizdiň, ejizligiňe-de galarsyň“ — diýip pyşyrdar. 

			Оl size ýyllar boýy edip gelen, özüňiziň gaty gowy bilýän haýsydyr bir günäňizi ýatladar-da: „Sen ejiz, sen bu synaga garşy durup bilmeýärsiň. Belki, saňa başga günälere garşy durmak başardar, ýöne muňa däl“ — diýer. 

			Siz oňa nähili jogap berersiňiz? Siz onuň bilen jedelleşjek bolarsyňyzmy? Nämedir bir zady subut etjek bolarsyňyzmy? Başgalar näme diýerkä öýdüp, töweregiňize seredersiňizmi? Ýa-da siz ýeňip bolmajak Hudaýyň Sözüne ýüz tutarsyňyzmy?! 

			1-nji Korintsolylar 10:13 parçany bilmeklik size şol hüjümi yza serpikdirmäge kömek eder. Hudaý size ýeňşi wada berýär. Ýeňiş siziňki, sebäbi siz Hudaýyň çagasy. Oňa ynanyň, şonda Hudaýyň adamyň edip bilmejek zadyny edişini görersiňiz. Soň siz Onuň kuwwatly güýji tarapyndan gyrlan durmuşdaky endikler gandallarynyň çym-pytrak bolşuny görersiňiz. 

			1-nji Korintoslylar 10:13 aýady öwrenmek. 

			Siziň duş gelýän her bir synagyňyz babatda näme dogry? 

			Siz synaga düşeniňizde, ýeňşi size kim berýär? 

			Hudaý synaglary aýyrýarmy? 

			Hudaý siziň üçin näme edýär? 

			„Başyňyzdan inen synaglar başgalaryň-da başyndan inýändir.. …“

			1.Ýakubyň ady bir hatynda, 1:13–14-de beýan edilen synagyň esasy çeşmesi näme bolup durýar? 

			2.1 Ýohanna 2:15–16-ny okaň. Synagyň nähili üç sany esasy ulgamy bar? 

			3.Petrusyň 1-nji haty 5:8-e laýyklykda, şeýtan sizi azdyranynda, näme isleýär? 

			Bu siziň üçin nämäni aňladýar?

			[image: ]

			„…Hudaý sadykdyr! …“

			4.2 Selanikliler 3:3-e laýyklykda, Hudaý siziň üçin näme edýär? 

			5.Ýewreýler 4:15-de Isa Mesih hakda näme diýilýär? 

			„… Ol siziň güýjüňiziň çatmajak synagyny bermez. …“ 

			6.Özüňizi synagyň günä alyp barmazlygy üçin siz näme edip bilersiňiz? 

			Mattanyň Hoş Habary 6:9, 13 

			Mezmur 119:9, 11 

			1 Ýohanna 5:4–5 

			Ýewreýler 4:16 

			Ýakup 4:7 

			1-nji Korintoslylar 10:13 aýady ýatdan ýazyň. 

			1-nji Korintoslylar 10:13 aýady ulanmak.

			Käwagt sizi gurşap alýan synag nämekä? 

			Siziň pikiriňizçe, Hudaýyň günäden halas edýän ýoly nähilikä? 

			Bagyşlama ynamly bolmak

			Aşaky aýatlary ýada salyň we eger ýatdan dogry aýdan bolsaňyz, onda olaryň her birini belläň. 

			— 1 Ýohanna 5:11–12 

			— 1 Korintoslylar 10:13 

			— Ýohannanyň Hoş Habary 16:24 

			Ýohanna 1:9-y ýat tutuň. 

			Bagyşlama ynamly bolmak

			„Emma günälerimizi boýun alsak, sadyk hem adalatly Hudaý günälerimizi bagyşlar we bizi her hili ýamanlykdan tämizlär“. 

			1 Ýohanna 1:9 

			Günäniň üstünden gazanylan ýeňiş kanun boýunça siziňki bolsa-da, siziň günäden gaçma ýolundan çykjak wagtlaryňyzam bolar. Siz şowsuzlyga uçrap, Hudaýa garşy günä edersiňiz. Siz şeýle eden badyňyza, duşman ýanyňyzda şol wagtyň özünde peýda bolup: „Indi sen günä etdiň. Eýsem, sen mesihi dälmi? Mesihiler beýle etmeýärler“ — diýer. 

			Ýöne Hudaý Öz Sözünde çagalarynyň şowsuzlyklary hakda hem gürrüň edýär. 1 Ýohanna 1:9-da Onuň öňünde günälerimizi boýun alan badymyza doly bagyşlanma aljakdygymyz ýazylypdyr. Günäňi boýun almaklyk onuň üstüni açmagy we ony hut Hudaýyň atlandyryşy ýaly atlandyrmagy aňladýar. Açyk ýürekden edilen bu boýun alma günäden ýüz öwürmäge taýýarlygy hem öz içine almalydyr. Hudaý diňe bir bizi bagyşlamaga söz bermän, eýsem, her dürli ýamanlykdan hem goramaga söz berýär. Nähili ajaýyp! 

			1 Ýohanna 1:9 aýady öwrenmek. 

			Size öz günäleriňizi näme etmek zerur? 

			Günäleriňi boýun almak nämäni aňladýar? 

			Bizi bagyşlaýan Hudaý nähili suratlandyrylýar? 

			Günälerimizi boýun alsak, Hudaý ýene näme edýär? 

			„Emma günälerimizi boýun alsak …“ 

			1.1 Ýohanna 1:8, 10 parçany okaň. Ýohannanyň pikiriçe siz nämäni boýun almaly? 

			2.Siziň günä bolan gatnaşygyňyz nähili bolmaly? 

			Zebur 139:23–24 

			Zebur 38:18 

			3.Süleýmanyň pähimleri 28:13-e laýyklykda, siz günäni näme etmeli? 

			„… sadyk hem adalatly Hudaý günälerimizi bagyşlar we …tämizlär“. 

			4.Zebur 86:5-de Hudaý nähili suratlandyrylan?

			5.Efesliler 1:7-ä laýyklykda, siz nämäniň esasynda bagyşlanma aldyňyz? 

			6.Ýewreýler 10:12-de Mesihiň gurbanlygy hakda näme diýilýär? 

			7.Şeýle hem, 10:17-ni okaň. Näme üçin siz indi eden günäňiz üçin ýazyk duýmaly däl? 

			8.Efesliler 4:32-ä laýyklykda, siz göwnüňize degenlere nähili garaýyşda bolmaly? Näme üçin? 

			Ýohanna 1:9 aýady ýatdan ýazyň. 

			Ýohanna 1:9 aýady ulanmak

			Вelki, siz şu sapagyň üstünde işläp otyrkaňyz, Hudaý bilen gatnaşyklaryňyza päsgel berýän bir zat — Hudaýdan ötünç soramadyk haýsydyr bir günäňiz ýadyňyza düşendir. Eger bu şeýle bolsa, onda Hudaýyň ýadyňyza salan zady hakda ýazyň. 

			Şol günäni boýun alyň we 1 Ýohanna 1:9-da berlen wadany, Onuň siziň günäleriňizi bagyşlaýandygyny ýada salyň. 

			Ýolbaşçylyga ynamly bolmak

			Aşaky aýatlary ýada salyň we olary ýatdan aýdyň. 

			— 1 Ýohanna 5:11–12 

			— 1 Korintoslylar 10:13 

			— Ýohannanyň Hoş Habary 16:24 

			— 1 Ýohanna 1:9 

			Süleýmanyň pähimleri 3:5–6 parçany ýat tutuň. 

			Ýolbaşçylyga bolan ynam 

			„Öz düşünjäňe daýanma, bütin ýüregiň bilen Rebbe bil bagla. Bar işleriňde Ony tana, Ol seniň ýollaryňy dogrular“. 

			Süleýmanyň pähimleri 3:5–6

			Sizde geljek hakda soraglaryň ýüze çykmagy mümkin, siz özüňiziň täze durmuşyňyzyň nähili boljakdygy hakda pikir edip bilersiňiz. Hudaýyň siziň durmuşyňyz babatdaky islegi nähili? Ol, dogrudanam, sizi alyp bararmyka? 

			Eger Özüne doly bil baglasaňyz, onda sizi alyp barjakdygyna Hudaý söz berýär. Ol size aňry ýany bilen gowy ýolbaşçylyk edip bilýär, sebäbi siziň talaplaryňyzyň hemmesini bilýär we tükeniksiz akyldarlyga, ygtyýara we baýlyga eýedir, şoňa görä-de, size mümkin bolan iň gowy durmuşy berýär. 

			Оl, gürrüňsiz, siziň ynamyňyza mynasypdyr. 

			Süleýmanyň pähimleri 3:5–6 parçany öwrenmek

			Size haýsy üç ädimi ätmek zerur? 

			Еger siz şol şertleri ýerine ýetirseňiz, onda Hudaý size näme etmegi wada berýär? 

			„Rebbe bil bagla…“ 

			1.Zebur 32:8-i okaň. Hudaý siziň üçin näme edip biler? 

			2.Rimliler 12:1–2-ä laýyklykda, Hudaýyň islegini bilmek üçin nähili ädimleri ätmeli? 

			Hudaýyň islegi nähili suratlandyrylan? 

			3.Ýermeýa pygamberiň kitaby17:7-de Hudaý kime aýratyn ak pata wada berýär? 

			„…öz düşünjäňe daýanma …“

			4.Hudaý Ýermeýa pygamberiň kitaby 17:5-de nähili duýduryş berýär?

			5.Işaýa pygamberiň kitaby 55:8–9-y okaň. Näme üçin biz özümizi ynsanlyk düşünjesi bilen çäklendirmeli däl? 

			6.Ýohannanyň Hoş Habary 6:38-de suratlandyrylan haýsy ýörelgäni Isa karar kabul edende berjaý etdi? 

			„…Bar işleriňde Ony tana, …“

			7.Durmuşyňyzdaky Hudaýy sylamaly bolan „işleriňiziň“ birnäçesini (mysal üçin, işde özüňizi alyp barşyňyzy, puly sarp edişiňizi, boş wagtyňyzy geçirşiňizi) sanaň.

			Punktlaryň birini saýlaň-da, durmuşyňyzyň şu ulgamynda Hudaýy nädip has köp sylap bilýändigiňizi gürrüň beriň. 

			„…Ol seniň ýollaryňy dogurlar …“ 

			8.Hudaý Öz islegini kesgitlemek üçin nähili serişde berdi? 

			Zebur 119:105 

			1 Korintoslylar 2:12 

			9.Ýakup 1:5-i okaň. Özüňiziň düşünmeýän ýagdaýyňyzda näme etmegiňiz gerek? 

			Nädip haýyş etmeli? (Ýakup 1:6–7-ä seret). 

			10.Ýewreýler 10:36-a laýyklykda, Hudaýyň wadalaryny ýerine ýetirmeginiň öňünde näme bolýar? 

			Süleýmanyň pähimleri 3:5–6 parçany ýatdan ýazyň.

			Süleýmanyň pähimleri 3:5–6 ulanmak.

			Durmuşyňyzda Hudaýyň ýolbaşçylygynyň alyp baran ýagdaýyny suratlandyryň. 

			Şu ýagdaýda Hudaýa nädip ynanyp biljekdigiňizi sanaň. 

		


		
			2-NJI BÖLÜM

			MESIHDÄKI ÝAŞAÝYŞ BARADAKY SAPAKLAR 

			Imanda ösmek hem berkemek bilen Kitaby yzygiderli öwrenmegi we imandaky ýaşaýşyň esaslaryny durmuşda ulanmagy öwrenmegi dowam etdirmek wajypdyr. „Mesihdäki ýaşaýyş baradaky sapaklarda“ siz Hudaýyň size, Oz ogluna we gyzyna beren sekiz ýörelgesi hem wadasy hakda, şeýle hem Onuň sizde bolmagyny we siziň ýerine ýetirmegiňizi isleýän borçlaryňyz hem artykmaçlyklaryňyz hakda bilersiňiz. 

			Вelki, siz her gün birnäçe soragy öwrenmek islärsiňiz, ýöne tutuş kursy bir gezekde geçmäge çalyşmaň. Bu size Hudaýyň Sözünde yzygiderli bolmaga kömek eder. Gün içinde özüňizde peýda boljak boş minutlaryňyzy öwrenýän aýatlaryňyzy gaýtalamak üçin ulanmagy ýatdan çykarmaň. Her bir aýady tekstdäkisi ýaly edip, sözme-söz ýat tutuň. 

			Hudaýyň Sözüni netijeli öwrenmek üçin size Mukaddes Kitabyň aňsat okalýan terjimesi, sözlük we ümsüm ýer gerek bolar. 

			Mesih — birinji ýerde

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— 1 Ýohanna 1:9 

			— Ýohannanyň Hoş Habary 16:24 

			— Süleýmanyň pähimleri 3:5–6 

			— 1 Korintoslylar 10:13 

			Mattanyň Hoş Habary 6:33 aýady ýat tutuň. 

			Mesih — birinji ýerde

			„Siz bolsa öňürti Hudaýyň Şalygyny we Onuň dogrulygyny agtaryň, şonda bu zatlar hem size onuň üstüne goşulyp berler“. 

			Mattanyň Hoş Habary 6:33 

			Hudaý size köp sanly artykmaçlyklary berdi. Ýöne bizde-de käbir borçlar bar. Hudaýyň bizden nämä garaşýandygyny bize Mukaddes Kitap duýdurýar. Muňa jogap edip, biz Oňa tabyn bolmalydyrys we Oňa bize eden zatlarynyň hemmesi üçin minnetdarlyk bildirmelidiris. 

			Мukaddes Kitapdaky wadalaryň köpüsi şertsizdir. Şeýle-de bolsa, biziň ruhy ösüşimize degişli bolanlarynyň aglabasy Hudaýyň islegine tabyn bolmagymyz bilen şertlenilendir. „Mesihdäki ýaşaýyş baradaky sapaklarda“ siz şol borçlaryň sagdyn takwa mesihilik durmuşynyň fundamentini guýmaga size kömek etjek sekiz sanysyna seredip geçersiňiz. 

			Siz kim üçin ýaşarsyňyz? Siziň pikirleriňizde we meýilnamalaryňyzda näme birinji ýeri eýeleýär? Isa şägirtlerinden Özüne we Özüniň Patyşalygyna yhlaslylygy hakda pikirlenmeklerini ýygy-ýygydan soraýar. Ol: „Kim Meniň yzyma eýermek isleýän bolsa, özüni inkär etsin-de, her gün haçyny alyp, yzyma düşsün. Çünki kim janyny halas etmek islese, ony ýitirer, ýöne kim janyny Meniň ugrumda ýitirse, ony halas eder“ (Luka 9:23–24) — diýdi. 

			Tabyn bolup, Isanyň yzyna eýermeklik göreşi we synaglary ýeňip geçmegi, şol bir wagtyň özünde-de, Mesihdäki rahatlyk artykmaçlygyna eýe bolmagy göz öňünde tutýar. „Eý argynlar, agyr ýüklüler, Meniň ýanyma geliň, Men size dynçlyk bereýin. Meniň boýuntyrygymy dakynyň-da, Menden öwreniň, çünki Men mylaýym hem pes göwünlidirin, janlaryňyz dynçlyk tapar. Çünki Meniň boýuntyrygym ýumşakdyr, ýüküm ýeňildir“ (Matta 11:28–30) — diýip, Ol aýtdy. 

			Matta 6:33-i ýat tutmak we ulanmak bilen siz her gün Mesihi has çuňrak öwrenjek bolarsyňyz. Ony, Onuň islegini we gullugyny özüňiziň gündelik durmuşyňyzda birinji ýerde goýanyňyzda, Hudaýyň söýgüsine we aladasyna doly akyl ýetirip başlarsyňyz, sebäbi Ol siziň gündelik talaplaryňyzy üpjün etmäge söz berdi. 

			Matta 6:33 aýady öwrenmek. 

			Size anyk näme „üstüne goşulyp berler“? (Matta 6:25–32). 

			Şol zat ilkinji derejeli zerur zatmy ýa-da baý ýaşaýşyň bir zadymy? Öz jogabyňyzy düşündiriň. 

			Eger Onuň Öz islegini durmuşyňyzda birinji ýerde goýsaňyz, onda Hudaý näme etmäge söz berdi? 

			„Ilki Hudaýyň Patyşalygyny, Onuň dogrulygyny gözläň …“

			1.Hudaý biziň näme etmegimizi isleýär?

			Zebur 37:3

			Zebur 37:4

			Zebur 37:5 

			2.1 Şamuwel 12:24-i okap, biziň Rebbe bütin ýüregimiz bilen näme sebäpden gulluk etmelidigimizi aýdyň. 

			3.1 Şamuwel 15:22-ni okaň. Hudaý nämäni gurbanlykdan köpräk isleýär? 

			4.Bu aýatlara laýyklykda, biz Hudaýyň tabşyryklaryna nähili tabyn bolmaly? 

			Zebur 119:34 

			Zebur 119:60

			5.2 Timoteos 3:16-da Pawlus nämäni Hudaýyň bize dogrulygy öwredýän guraly diýip atlandyrýar? 

			„…bu zatlar hem size onuň üstüne goşulyp berler“. 

			6.Efesliler 3:20–21-i okaň. Siziň pikiriňizçe, Hudaý siziň üçin köp zat edip bilýärmi? 

			7.Işaýa pygamberiň kitaby 40:11-de Hudaý Öz halkyna nähili garamaga söz berýär? 

			8.Filipililer 4:4-i we 4:6-ny okaň. Biz imanlylara berjaý etmeklik tabşyrylan iki punkty aýdyň. 

			9.Filipililer 4:7-de 4:4 we 4:6 aýatlary ýerine ýetirmegiň netijesi nähili suratlandyrylan? 

			10.Pawlusyň Filipililer 4:11–13-de suratlandyrylan ýagdaýlara bolan garaýyşy nähili? 

			Ol nädip munuň ýaly garaýşy görkezip bildi? 

			11.Matta 6:8-e laýylykda, Hudaý siziň hakyky talaplaryňyzy näderejede gowy bilýär? 

			Matta 6:33 aýady ýatdan ýazyň. 

			Matta 6:33 aýady ulanmak.

			Öz durmuşyňyzyň ähli ulgamlarynda Özüniň Patyşalygyny we dogrulygyny birinji ýerde goýmaga kömek etmegini Hudaýdan doga edip soraň. 

			Matta 6:25–32-de Hudaýa nämelerde ynanmak isleýän bolsaňyz, şolaryň hemmesini sanaň. Bu talaplary kanagatlandyrmakda Onuň Matta 6:33-däki wadasyna bil baglaň we munuň üçin doga-dileg ediň. Şeýle edeniňizden soň, bu ýerde bellik goýuň:—

			Onuň güýji

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— 1 Ýohanna 1:9 

			— Ýohannanyň Hoş Habary 16:24 

			— Zebur 3:5–6 

			— 1 Korintoslylar 10:13 

			— Mattanyň Hoş Habary 6:33 

			Filipililer 4:13 aýady ýat tutuň. 

			Onuň güýji

			„Maňa kuwwat berýän Isa Mesih arkaly ähli zady başarýaryn“. 

			Filipililer 4:13 

			Käwagt siziň şowsuzlyga we lapykeçlige uçramagyňyz mümkin. Ýöne Mukaddes Ýazgy bize mesihiniň hakyky güýç alýan çeşmesiniň bardygyny ýatladýar. Pawlus Hudaýyň wadasy hakda ýazýar: „Saňa beren merhemetim besdir, sebäbi Meniň gudratym ejizlikde kämilleşýändir“ (2 Korintoslylar 12:9). 

			Köp asyrlar mundan ozal Hudaý Öz halkyna: 

			„Gorkmaň, siziň bilendirin Men,

			heder etmäň, Hudaýyňyzdyryn Men,

			size güýç bererin, ýardam ederin,

			sadyk sag golum bilen söýget bererin“ 

			(Işaýa 41:10) — diýdi. 

			Bu wada bu gün biziň üçin hem güýjündedir. 

			Hudaýyň barlygy size duş gelýän synaglaryňyzyň we kynçylyklaryňyzyň hemmesinde kömek eder. Hudaýyň bu güýjüniň Mukaddes Ýazgyda wada berlişini biz Süleýmanyň pähimleri 18:10-da görýäris: „Rebbiň ady berk galadyr, dogruçyllar onuň içine özüni atyp howpsuz bolýarlar“. 

			Filipililer 4:13-i ýada salyp, gündelik durmuşyňyzda ýüze çykýan her bir ýagdaýda Rebbiň güýjüne batyrlyk bilen bil baglaň we Onuň edýän işini görüň. 

			Filipilier 4:13 aýady öwrenmek. 

			Bu gün Mesihsizem hötde gelip biljek zatlaryňyzy sanaň. 

			Bu aýada laýyklykda, siz hemme zada nähili seretmeli? 

			„…ähli zady başarýaryn …“

			1.1 Korintoslylar 1:26–31 parçany okaň. Hudaý näme sebäpden Özüniň beýik işlerini etmek üçin „adaty“ adamlary saýlaýar?

			2.Ýohannanyň Hoş Habary 15:5-e laýyklykda, biz Mesihsiz nämä ýetip bilmeýäris? 

			Ýohannanyň Hoş Habary 15:5-de miwe getirmäniň nähili şerti ýatlanylýar? 

			3.Ýohannanyň Hoş Habary 15:7-de nähili goşmaça talaplar hakda gürrüň edilýär? 

			4.2 Korintoslylar 12:9-y okaň. Biz özümiziň ejizligimiziň ýa-da gowşaklygymyzyň çuň lapykeçlige alyp barmagyna ýol bermelimi? 

			Näme üçin ýok?

			5.2 Korintoslylar 2:14-de Pawlus Hudaýa näme üçin minnetdarlyk bildirdi? 

			6.2 Timoteos 1:7-de Hudaýyň haýsy üç sylagy sanalyp geçilen? 

			„…Maňa kuwwat berýän Isa Mesih“. 

			7.Müsürden çykyş kitaby 15:2-de Musa Rebbi nähili suratlandyrdy? 

			8.Nehemýa pygamberiň kitaby 8:10-y okaň. Nehemýanyň sözlerine laýyklykda güýjümiziň çeşmesi nämede? 

			9.Zebur kitaby 17:1-de Dawut Rebbi nähili suratlandyrýar? 

			Zebur 17:2–3-de Dawudyň Hudaýy güýjüň çeşmesi hasaplamagynyň sebäplerini sanaň. 

			10.Rimliler 5:8-e laýyklykda, biz entek günäkärkäk, Mesih biziň üçin näme etdi? 

			11.Efesliler 3:16–19-y okaň. Hudaý bizi nähili berkidýär? 

			Bu berkemäniň netijesi nähili bolýar? 

			12.2 Timoteos 4:16–18-i okaň. Näme üçin Reb Pawlusy berkitdi? 

			Munuň netijesinde Pawlus nähili ynamlylyk aldy? 

			Filipililer 4:13 aýady ýatdan ýazyň. 

			Filipililer 4:13 aýady ulanmak. 

			Filipililer 4:13-däki wada düşünip ýüz tutmaly boljak we Mesihiň güýjüne doly bil baglajak bolýan öňde duran ýagdaýyňyzy ýa-da ýumşuňyzy aýdyň. 

			Hudaýyň Sözi

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— Süleýmanyň pähimleri 3:5–6 

			— Ýohannanyň Hoş Habary 16:24 

			— Mattanyň Hoş Habary 6:33 

			— 1 Korintoslylar 10:13 

			— Filipililer 4:13 

			— 1 Ýohanna 1:9 

			Zebur 118:9–11 aýatlary ýat tutuň. 

			Hudaýyň Sözi

			„Ýaş ynsan ýoluny nädip päk saklap biler? Ony Seniň sözüňe görä goramak bilen. Seni agtarýaryn tutuş ýüregim bilen, meni tabşyryklaryňdan azaşdyrma Sen. Saňa garşy günä etmäýin diýip, Seniň wadaňy ýüregimde aýap sakladym“.

			Zebur 118:9–11 

			Mukaddes Ýazga laýyklykda ýaşamak bilen siz günäni ýeňip we durmuşyňyzyň ähli ulgamlarynda Hudaýyň göwnünden turup bilersiňiz. 

			Pawlus Efesdäki mesihiler bilen hoşlaşanda, olary Hudaýyň aladasyna tabşyrdy we Hudaýyň Sözüniň „sizi abatlamagy, size ähli mukaddesleriň arasyndan miras bermegi başarýandygyny“ (Resullaryň işleri 20:32) ýatlatdy. Mukaddes Ýazgy bize ruhy kämillik üçin iýmit berýär we Hudaý bilen bakylyga taýýarlaýar. 

			Çaga berilmeli däl iýmitiň oňa zyýan ýetirişi ýaly, Mukaddes Ýazgyny yzygiderli öwrenmäge perwaýsyzlyk etmek hem biziň ruhy ösüşimize päsgel berýär. Petrus: „Ýaňy doglan bäbekler ýaly sap ruhy süýdi küýsäň, şonda ösüp, halas bolarsyňyz“ (1 Petrus 2:2) — diýip ýazýar. 

			Zebur 119:9, 11 aýatlary öwreneniňizde, Hudaýyň Sözüniň sizi nädip abatlap biljekdigi hakda pikir ediň, durmuşyňyzda munuň hakykatdan hem bolýandygynyň subutnamasyny gözläň. 

			Zebur 119:9–11 aýatlary öwrenmek. 

			Siz nädip takwa durmuşda ýaşap bilersiňiz? 

			Sizi günäden näme gorap saklaýar? 

			„Ýaş ynsan ýoluny nädip päk saklap biler? …“ 

			1.2 Timoteos 3:16–17-ni okaň. Mukaddes Ýazgy siziň durmuşyňyzda nähili hereketi döreder? 

			Mukaddes Ýazgynyň siziň durmuşyňyzdaky hereketiniň soňky netijesi nähili bolar? 

			2.Zebur 1:1–3-i okaň. Kimiň maslahatyndan gaça durmaly? 

			Hudaýyň Sözüne nähili gatnaşykda bolmaly? 

			Hudaýyň Sözi siziň durmuşyňyza nähili täsir edýär?

			„… Ony Seniň sözüňe görä goramak bilen. …“

			3.Ýeşuwa 1:8 bize Hudaýyň Sözi boýunça ýaşamagy nädip öwredýär? 

			4.Zebur 118:18-de mezmurçy Hudaýdan näme soraýar?

			5.93-nji aýada laýyklykda Hudaýyň tabşyryklary 118-nji mezmuryň awtoryna näme etdi? 

			„…Seniň sözüňi ýüregimde ýygşyrdym …“ 

			6.Zebur 19:7–8 parçany okaň we aşaky tablisany dolduryň. 

			7.Mattanyň Hoş Habary 4:4-i okaň. Isanyň Hudaýyň Sözi hakda aýdanyny öz sözüňiz bilen ýazyň. 

			8.Koloseliler 3:16 aýady nädip ulanyp bilersiňiz? 

			9.Kanun taglymaty 6:6–7-ni okaň. Musa adamlara Hudaýyň Sözüni näme etmelidigini aýtdy? 

			Siz başga adamlar bilen Mukaddes Ýazgy hakda nähili gürleşip bilersiňiz? 

			„…Saňa garşy günä etmäýin diýip“.

			10.Ýewreýler 4:12-ä laýyklykda, Hudaýyň Sözi siziň ýüregiňizde näme edip biler? 

			11.Ýohanna 8:31–32 parçada Hudaýyň Sözünde bolmanyň nähili netijeleri agzalýar? 

			12.Ýakup 1:22–25 parçany okaň. Hudaýyň Sözünde gören zadyny ýatdan çykarýan adamy suratlandyryň.

			Ýakubyň sözlerine laýyklykda, biz Hudaýyň Sözüniň berýän ündewlerine nähili jogap bermeli? 

			Zebur 118:9–11 aýatlary ýatdan aýdyň.

			Zebur 118:9–11 aýatlary ulanmak. 

			Eýýäm ýat tutan we bu hepde ulanmak gerek bolan aýatlaryň birini saýlaň. Indi bu mätäçlige esaslanan dileg etme mätäçligini ýazyň. 

			Hudaýdan doga-dileg edip, Öz Sözüni durmuşyňyzda ulanmaga kömek etmegini soramak üçin wagt tapyň. 

			Söýgi

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— Süleýmanyň pähimleri 3:5–6 

			— Ýohannanyň Hoş Habary 16:24 

			— Mattanyň Hoş Habary 6:33 

			— 1 Korintoslylar 10:13 

			— Filipililer 4:13 

			— 1 Ýohanna 1:9 

			— Zebur 119:9–11 

			Ýohannanyň Hoş Habary 13:34–35 aýatlary ýat tutuň. 

			Söýgi 

			„Size bir täze tabşyryk berýärin: biri-biriňizi söýüň. Meniň sizi söýşüm ýaly, siz-de biri-biriňizi söýüň. Eger biri-biriňizi söýseňiz, hemmeler siziň Meniň şägirdimdigiňizi bilerler“. 

			Ýohannanyň Hoş Habary 13:34–35.

			Söýgi näme? Ýohanna: „Biz Hudaýy däl-de, ilki Hudaý bizi söýdi. Ol biziň günälerimizi päklemek üçin, Öz Ogluny gurbanlyk hökmünde iberdi. Ine, hakyky söýgi şudur“ diýdi (1 Ýohanna 4:10). 

			Hudaý söýginiň çeşmesidir, şeýle hem, söýginiň nämediginiň ajaýyp göreldesidir. Hudaý söýgüdir. Onuň söýgüsi pida edijiliklidir. Mesihiň ölümi — munuň ebedi ýatladylmasydyr. 

			Hudaýyň söýgüsi, şeýle hem, şertsizdir. Onuň söýgüsi gowşar diýip, biziň biynjalyk bolmagymyz gerek däldir. Biziň ony aljagymyz özümiziň gymmatymyza bagly däldir, sebäbi hiç kim Hudaýyň söýgüsine mynasyp däldir, şeýle-de bolsa, Ol hemmeleri söýýär. 

			„Mähribanlarym, Hudaý bizi şeýle söýendigi üçin, biz hem biri-birimizi söýmelidiris“ (1 Ýohanna 4:11) — diýip, Ýohanna ýazýar. Ýohannanyň Hoş Habary 13:34–35 parçany ýadyňyza salanyňyzda, Hudaýyň söýgüsini töweregiňizdäkilere nädip görkezmelidigi hakda pikirleniň. 

			Ýohannanyň Hoş Habary 13:34–35 parçany öwrenmek. 

			Mesihiň täze tabşyrygy nähili tabşyryk? 

			Biz kimiň söýgi göreldesine eýermeli? 

			Mesihiler biri-birine Mesihiň Öz şägirtlerine görkezen söýgüsi ýaly söýgini görkezseler näme bolýar? 

			„Biri-biriňizi söýüň …“

			1.Matta 22:37–39-da Mesih nähili tabşyryklary belläp geçýär?

			2.1 Ýohanna 4:7-ni okaň. Кim söýginiň çeşmesi bolup durýar? 

			3.Ýohannanyň Hoş Habary 3:16-a laýyklykda, Hudaý kimi söýýär?

			4.1 Petrus 1:22-ä laýyklykda, Hudaýyň Sözüne tabyn bolmanyň netijesi nähili bolýar? 

			Petrusyň sözlerine görä, biz biri-birimizi nähili söýmeli? 

			„…Meniň sizi söýşüm ýaly…“ 

			5.Ýohannanyň Hoş Habary 15:12–13 parçany okaň. Isa Öz söýgüsini nädip görkezdi? 

			6.1 Ýohanna 2:5-i okaň. Ýohannanyň sözlerine laýyklykda, Hudaýyň söýgüsi durmuşymyzda nädip ýüze çykýar? 

			7.1 Ýohanna 2:6-daky näme adamyň Isa Mesihde bolýandygyny görkezýär? 

			8.Galatýalylar 5:13-de Pawlus mesihilere azatlykdan peýdalanmagy nädip öwretdi? 

			9.1 Ýohanna 4:10-y okaň we Hudaýyň söýgüsi hakda gürrüň beriň. 

			10.Ýohannanyň Hoş Habary 13:1–17-ni okaň. Isa Öz yzyna eýerijilerine biri-birini söýmelidigi baradaky täze tabşyrygy (Ýohannanyň Hoş Habary 13:34–35) bermezinden öň, olara bolan söýgüsini nädip görkezdi? 

			„…eger biri-biriňizi söýseňiz…“.

			11.1 Ýohanna 3:16–18-i okaň. 17-nji aýatda doganlarymyzy nädip söýmelidigimiz hakda gürrüňi edilýän durmuşy usuly suratlandyryň. 

			1 Ýohanna 3:18 esasynda biziň biri-birimize görkezmeli bolan söýgimizi suratlandyryň. 

			12.1 Korintoslylar 13-nji baby okaň. 4–7-nji aýatlarda nädip has köp söýýän adam bolmalydygyny suratlandyrýan usullary sanaň we şol sanawy Hudaýa doga-dileg etmegiňiz üçin ulanyň.

			[image: ]

			„…hemmeler siziň Meniň şägirdimdigiňizi bilerler..“ 

			13.Ýohannanyň Hoş Habary 13:35-i öz sözüňiz bilen ýazyň. 

			Ýohannanyň Hoş Habary 13:34–35 parçany ýatdan ýazyň. 

			Ýohannanyň Hoş Habary 13:34–35 parçany ulanmak. 

			Hudaýa doga-dileg edip, ýene bir gezek bu baba göz aýlap çykyň. Hudaýdan söýgä mätäç bolan beýleki mesihileri ýadyňyza salmagyny haýyş ediň. Soň şu hepdede anyk haýsy adama söýgiňizi nädip görkezmekçi bolýandygyňyzy meýilleşdiriň. 

			Bermek

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— Mattanyň Hoş Habary 6:33

			— Ýohannanyň Hoş Habary 16:24 

			— Filipililer 4:13 

			— 1 Korintoslylar 10:13 

			— Zebur 119:9–11 

			— 1 Ýohanna 1:9 

			— Ýohannanyň Hoş Habary 13:34–35 

			— Süleýmanyň pähimleri 3:5–6 

			2 Korintoslylar 9:7 aýady ýat tutuň.

			Bermek zerurdyr.

			„Göwünsizlik ýa mejburlyk bilen däl-de, her kes göwnünden çykaranyny bersin. Çünki Hudaý göwünjeňlik bilen berýäni halaýandyr“. 

			2 Korintoslylar 9:7.

			Hudaýda Öz çagalaryna elýeter bolan tükeniksiz baýlyklar bar. Biz Onuň eýe bolan zatlarynyň hemmesiniň mirasdarlarydyrys, sebäbi „perzentleri bolan bolsak, onda mirasdüşeridiris. Hudaýyň mirasdüşerleri bolýan bolsak, onda Isa Mesihiň hem mirasdaşlarydyrys“ (Rimliler 8:17). 

			Hudaý şol baýlyklary biziň bilen paýlaşmak isleýär: „Hudaý hatda Öz Ogluny aýaman, Ony biziň günälerimiz üçin ölüme tabşyran bolsa, onda Onuň bilen birlikde beýleki zatlaryň baryny hem eçilmezmi näme?!“ (Rimliler 8:32). 

			Вizde bar bolan zatlaryň hemmesi — Hudaýdandyr. Siz özüňizi, wagtyňyzy, emlägiňizi, zehiniňizi hem puluňyzy mätäçlere sahylyk bilen bermek bilen Hudaýa öz minnetdarlygyňyzy bildirip bilersiňiz. 

			Bermeklik — diýmek, Hudaýyň bize beren zadyny paýlaşmakdyr. Biz Hudaýyň özümize bereninden köp berip bilmeris. Isa: „Beriň, size-de berler. Gujagyňyza basylyp silkelenip, pure-pür, oňat ölçeg bilen berler. Çünki haýsy ölçeg bilen ölçeseňiz, size-de şol ölçeg bilen berler“ (Luka 6:38) — diýdi. 2 Korintoslylar 9:7 aýady ýada salmak bilen Hudaýyň özüňize beren zadyny başgalar bilen paýlaşmagyň takyk hem ulanma usuly hakda pikirleniň. 

			2 Korintoslylar 9:7 öwrenmek. 

			Biziň söýgimizi, wagtymyzy we bar zatlarymyzy töweregimizdäkiler bilen paýlaşmaklyga Hudaý nähili garamagymyzy isleýär? 

			Nähili garaýyşlardan gaça durmak gerek? 

			„Her kim öz göwnünden çykaranyny bersin …“ 

			1.2 Korintoslylar 9:6-ny başga sözler bilen aýdyň. 

			2.Matta 6:19–21-de Isa ruhy hazynalar we material baýlyk hakda näme diýdi? 

			3.Luka 12:15-de Isa nähili duýduryş berdi? 

			Siz nähili pikir edýärsiňiz, Ol bu duýduryşy näme üçin berdikä? 

			4.Resullaryň işleri 20:35-de Isa bermegiň wajyplygy hakda näme diýdi? 

			„Göwünsizlik ýa mejburlyk bilen däl-de …“ 

			5.Matta 6:1–4-i okaň we Hudaýyň biziň nähili bermegimizi isleýänini hem-de nähili berlen zady Onuň bereketleýänini suratlandyryň. 

			6.Müsürden çykyş 35:4–5-i okaň. Hudaý biziň berme işine nähili garaýyşda bolmagymyzy isleýär? 

			7.1 Ýyl ýazgylary 29:9-da, halk Hudaýa gurban getireninden soň näme etdi?

			Olar muny nähili etdiler? 

			8.2 Korintoslylar 8:9-y okaň. Isanyň göreldesi bizi bermeklige nähili ruhlandyrýar? 

			9.1 Korintoslylar 16:1–2-de Pawlus yzygiderli zekat bermäniň nähili meýilnamasyny teklip edýär?

			„… Çünki Hudaý göwünjeňlik bilen berýäni halaýandyr“ 

			10.Lukanyň Hoş Habary 21:1–4-i okaň. Isa dul aýalyň az beren zekatyna nähili garady? 

			11.2 Korintoslylar 9:8–15-i okaň. Höwes bilen berýäne näme wada berilýär (8-nji aýat)?

			Sahylyk bilen berenler üçin Hudaý näme edýär (10–11 aýat)? 

			12.Filipililer 4:18–19-da biziň başgalara bermegimiziň birnäçe netijesi sanalypdyr. 

			2 Korintoslylar 9:7-ni ýatdan ýazyň.

			2 Korintoslylar 9:7-ni ulanmak.

			Başgalar bilen paýlaşyp biler ýaly, Hudaý size näme berdi? 

			Geçmişde nähili zekat berendigiňiz hakda pikirleniň. Siz Hudaýa we mätäçlere berýan zekatyňyzy nädip artdyryp bilersiňiz? 

			Ýygnak

			Aşaky aýatlary ýada salyň we olary ýatdan dogry aýdyň. 

			— 1 Ýohanna 5:11–12 

			— Mattanyň Hoş Habary 6:33 

			— Ýohannanyň Hoş Habary 16:24 

			— Filipililer 4:13 

			— 1 Korintoslylar 10:13 

			— Zebur 119:9–11 

			— 1 Ýohanna 1:9 

			— Ýohannanyň Hoş Habary 13:34–35 

			— Süleýmanyň pähimleri 3:5–6 

			— 2 Korintoslylar 9:7 

			Zebur 122:1 aýady ýat tutmak. 

			Ýygnak 

			Maňa „Rebbiň öýüne gideli“ diýenlerinde begendim.

			Zebur 121:1.

			Hudaýyň ýygnagy bütin dünýäde ýaşaýan hakyky mesihilerden ybarat bolup, köp sanly ýerli ýygnaklary öz içine alýar. Hudaý şol ýerli ýygnaklary mesihilere ruhy taýdan ösmäge kömek etmek üçin gurdy. Ýygnakda siz beýleki mesihiler bilen gürleşip, şeýle hem, olara gulluk etme we olary ruhlandyrma mümkinçiligini alyp bilersiňiz. Hut şol ýerde hem siz „dogrulykda terbiýelenýärsiňiz“ (2 Timoteos 3:16), sebäbi ol ýerde Hudaýyň Sözi wagyz edilýär we öwredilýär. 

			Mukaddes Ýazgy: „Käbir adamlaryň endik edişi ýaly, ýygnanyşmagymyzy goýmalyň. Gaýtam, Isanyň geljek gününiň golaýlandygyny bilip, biri-birimizi has-da ruhlandyralyň“ (Ýewreýler 10:25) — diýmek bilen bize şonuň ýaly gatnaşygy gözlemegi öwredýär.

			Zebur 121:1 aýady öwrenmek.

			Biz ýygnaga nähili gatnaşykda bolmaly? 

			Dawut Rebbiň öýüne gitjegine begenipmi?

			„men begendim…“

			1.Resullaryň işleri 2:42–47-ni okaň. Irki mesihileriň ýygnakda alýan ündewlerine we gatnaşyklaryna garaýyşlary nähili bolupdyr? 

			2.1 Selanikliler 1:2–3-de Pawlus näme sebäpden Selanikdäki ýerli ýygnagyň ösenine begenýänini aýdýar? 

			3.1 Selanikliler 2:19–20-de Pawlus selanikli mesihileriň ony begendirýändiklerini ýene aýdýar. 1 Selanikliler 2:13-i okaň-da, Pawlusyň begenýändiginiň sebäbini düşündiriň. 

			„…Rebbiň öýüne gideli“. 

			4.Isa Matta 18:19–20-de Öz adynyň hatyrasyna ýygnanyşýanlara näme wada berdi? 

			5.Efesliler 4:11–12-de Pawlus Ýygnagyň esasy maksatlarynyň birini düşündirýär. Şol aýatlary öz sözüňiz bilen ýazyň. 

			6.Efesliler 4:13–15-i okaň. Ýygnagyň gullugy Efesliler 4:11–12-de şekillendirilýän nusga eýerende, mesihileriň durmuşynyň netijesi nähili bolýar? 

			7.Efesliler 4:11–15-e laýyklykda, ýerli ýygnakda mesihleriň ösüşi üçin ruhy çopandan başga kim jogapkär?

			Efesliler 4:15–16-a laýyklykda, Mesihiň Teni nähili gurlan? 

			8.Pawlusyň 1 Selanikliler 5:12–13-däki sözlerine görä, biz öz mesihi halypalarymyza nähili garamaly? 

			Ýewreýler 13:7-ä laýyklykda, biz ruhy halypalarymyzyň göreldesine nädip eýermeli? 

			9.Koloseliler 1:13–20 parçany okaň. Kim Ýygnagyň başy bolup durýar? 

			Koloseliler 1:18-de Pawlus ýygnagy nähili suratlandyrýar? 

			10.Rimliler 10:17-ä laýyklykda, Hudaýyň Sözüne gulak asmanyň netijesi nähili bolýar? 

			11.Rimliler 12:3–16-ny okaň. Bu parçanyň Mesihiň Teniniň agzalarynyň arasyndaky gatnaşyklar barada näme öwredýäniniň jemini jemläň. 

			12.Rimliler 15:5–6-a laýyklykda, Pawlus rimli mesihilere näme isledi? 

			13.Ýohannanyň Hoş Habary 17:20–23-de Isa doga edende, mesihileriň hemmesi üçin nämäni aýratyn sorady, ol ýerde biz näme hakda okaýarys? 

			Zebur 121:1 aýady ýatdan ýazyň.

			Zebur 121:1 aýady ulanmak.

			Dileg edeniňizden soň, öz ýazgyňyza, aýratynam, özüňiz üçin has peýdaly bolan Mukaddes Ýazgydan alnan parçalara we ýörelgelere täzeden serediň. Ýygnagyň näme sebäpden özüňiziň ruhy ösüşiňiz üçin wajypdygy hakda öz pikiriňizi ýazyň. 

			Siz öz ýerli Ýygnagyňyza nädip has gowy gulluk edip bilersiňiz? 

			Gowy işler

			Aşaky aýatlary ýada salyň we olary ýatdan dogry aýdyň.

			— 1 Ýohanna 5:11–12 

			— Filipililer 4:13 

			— Ýohannanyň Hoş Habary 16:24 

			— Zebur 119:9–11 

			— 1 Korintoslylar 10:13 

			— Ýohannanyň Hoş Habary 13:34–35 

			— 1 Ýohanna 1:9 

			— 2 Korintoslylar 9:7 

			— Süleýmanyň pähimleri 3:5–6 

			— Zebur 121:1 

			— Mattanyň Hoş Habary 6:33 

			Efesliler 2:10 aýady ýat tutuň. 

			Gowy işler.

			„Sebäbi Hudaý bizi Isa Mesih arkaly ýaratdy. Ol bizi owaldan taýýarlap goýan ýagşy işlerini etmegimiz üçin ýaratdy“.

			Efesliler 2:10. 

			Siz gowy işleriň arkasyndan gutulyş gazanmadyňyz. Biziň hemmämizem, gowy işler bilen däl-de, iman bilen halas bolduk (Efesliler 2:8–9-a seret). Şeýle-de bolsa, Hudaý indi siziň durmuşyňyzyň gowy işlerden, haýyr-sahawatly we töweregiňiz üçin peýdaly işlerden doly bolmagyny isleýär. Bu işde biz „gowy işleri edip aýlanan“ (Resullaryň ilşeri 10:38) Isadan görelde almalydyrys.

			Adam diňe iman arkaly gutulyş alýar, şeýle-de bolsa, halas ediş işi hiç haçan ýeke „ýöremeýär“. 

			Pawlus mesihileriň „ýagşy işleri ýerine ýetirmek üçin… munuň ynsanlar üçin oňat we peýdalydygyny“ (Titus 3:8) ýazýar. Ýagşy işleri etmek bilen Hudaýyň islegini ýerine ýetireniňizde, özüňiz baýlaşýarsyňyz, siz arkaly başgalaram baýlaşýar, şeýle hem, Hudaý şöhratlanýar, sebäbi siziň üçin ýörite meýilleşdiren gowy işlerine sizi Ol ruhlandyrýar.

			Efesliler 2:10 aýady öwrenmek.

			Siz nähili pikir edýärsiňiz, „Hudaýyň ýaradany“ nämäni aňladýar? 

			Biz näme üçin ýaradyldyk? 

			Gowy işler näme?

			„biz Onuň ýaradanydyrys…“

			1.Titus 3:8-i okaň. Gowy işleri kim etmeli? 

			Gowy işler kime peýda getirmeli? 

			2.Efesliler 2:8–9-a laýyklykda, näme üçin gowy işler bize gutulyş bermeýär? 

			3.Titus 3:14-i başga sözler bilen aýdyň. 

			4.Mattanyň Hoş Habary 5:14–16-a laýyklykda, gowy işlerimiziň netijesi näme bolmaly? 

			5.Koloseliler 3:17-ni okaň. Gowy işleri görkezsek, kimi görkezýäris? 

			„… Sebäbi Hudaý bizi Isa Mesih arkaly ýaratdy. Ol bizi owaldan taýýarlap goýan ýagşy işlerini etmegimiz üçin ýaratdy“ 

			6.Aşaky mesihiler nähili gowy işleri etdiler? 

			Таbita (Resullaryň işleri 9:36)

			Fibi (Rimliler 16:1–2)

			Epafra (Koloseliler 4:12)

			7.Mattanyň Hoş Habary 25:31–46-ny okaň. Başgalara ýagşylyk etmek bilen Mesihe gulluk etmekde kömeginden peýdalanjak käbir durmuşy usullaryň birnäçesini sanaň. 

			8.1 Petrus 2:12-däki Petrusyň sözlerine görä, mesihi dälleri Hudaýy şöhratlandyrmaga näme ruhlandyrardy? 

			9.Galatýalylar 6:10-a laýyklykda, biz kime ýagşylyk etmeli? 

			10.Aşaky parçalarda nähili gowy işler agzalyp geçilýär? 

			Rimliler 12:13

			2 Korintoslylar 9:7–8 

			Ýakup 1:27 

			11.Ýakubyň öz hatynda 2:15–16-da aýdan sözüne görä, biziň hakykatdan mätäçleriň aladasyny edýändigimizi näme subut edýär? 

			12.2 Timoteos 3:16–17-ni okaň. Mesihini her bir gowy işe näme ýaraglandyrýar? 

			Efesliler 2:10 aýady ýatdan ýazyň.

			Efesliler 2:10 aýady ulanmak. 

			Hudaýa doga-dileg edip, öz ýazgylaryňyza ýene göz aýlaň-da, kimdir biri üçin edip biljek nazary gowy işleriňiziň birnäçesini sanaň. 

			Indi bu hepdede ýagşylyk etmek isleýän adamyňyzyň adyny ýazyň we öz sanawyňyzdaky hut haýsy işi onuň üçin etjekdigiňizi belläň. 

			Şaýatlyk

			Aşaky aýatlary ýada salyň we olary ýatdan dogry aýdyň.

			— 1 Ýohanna 5:11–12 

			— Filipililer 4:13 

			— Ýohannanyň Hoş Habary 16:24 

			— Zebur 119:9–11 

			— 1 Korintoslylar 10:13 

			— Ýohannanyň Hoş Habary 13:34–35 

			— 1 Ýohanna 1:9 

			— 2 Korintoslylar 9:7 

			— Süleýmanyň pähimleri 3:5–6 

			— Zebur 121:1 

			— Mattanyň Hoş Habary 6:33 

			— Efesliler 2:10 

			Markus 5:19 aýady ýat tutuň. 

			Şaýatlyk 

			„…Öýüňe, özüňkileriň arasyna git, Rebbiň seniň üçin nämeler edendigini, saňa nähili rehim-şepagat görkezendigini olara gürrüň ber“. 

			Markus 5:19

			Siz kimdir birine Mesihiň öz durmuşyňyzy üýtgedişi hakda näme gürrüň berip bilerdiňiz? Öz ynamyňyza anyk düşündirişi nädip bermelidigi hakda pikir ediň. 

			Petrus: „… Kalbyňyzdaky umyt hakynda özüňizden hasabat soran her bir adama hemişe jogap bermäge taýýar boluň“ (1 Petrus 3:15) — diýýär. Onda size, Hudaýyň halas ediji söýgüsini duýan adama, başgalara gürrüň berere zady bardyr. 

			Markusyň Hoş Habarynyň 5-nji babynda biz Isanyň jyn eýelän we gonamçylykda ýaşaýan adama duş gelşi hakda okaýarys. Isa ol adama şypa berýär. 

			Isa gitjek bolanda, öňki jyn uran adam Ondan Özi bilen gitmäge rugsat bermegini soraýar. Isanyň jogaby, biziň şu sapakda öwrenýän aýadymyz, ol adamyň öýüne gaýdyp baryp, töweregindäkilere özüniň täze durmuşy hakda gürrüň bermeginde jemlenendi. Ol şeýle hem etdi, şeýdip, biz Markus 5:20-de „hemme adamlaryň haýran galandyklaryny“ okaýarys. 

			Birwagtlar, Mesihi öz Halasgärimiz hökmünde kabul etmezimizden öň, bizem ölüme alyp barýan günäniň „gabyrhanasynda“ ýaşaýardyk. Bizde-de adamlara gürrüň berer ýaly gowy habar bar!

			Markusyň Hoş Habary 5:19 aýady öwrenmek.

			Isa ol adama öz maşgala agzalaryna nämäni gürrüň bermegi tabşyrdy? 

			Aýanlyk kitabyndan 5:2–5 we 5:15 parçalary okaň. Siziň pikiriňizçe, öňki heýwere keselliniň täze durmuşy onuň maşgalasyna nähili täsir etdi? 

			„… Rebbiň seniň üçin nämeler edendigini, … olara gürrüň ber“ 

			1.2 Korintoslylar 5:20-ni okaň. Hudaý bize näme diýýär? 

			2.Resullaryň işleri 4:18–20-de Petrus bilen Ýohanna Isanyň ady bilen gürlemezlik we ders bermezlik buýruk berildi. Näme üçin olar bu buýruga tabyn bolmakdan ýüz öwürdiler? (20-nji aýat). 

			3.Rebbiň siziň üçin eden işleriniň iň wajybyny ýazyň. 

			4.Rimliler 1:16-ny okaň. Näme üçin biz töweregimizdäkilere Isa Mesih hakdaky Hoş Habary ynam bilen ýaýradyp bileris? 

			„… saňa nähili rehim-şepagat görkezendigini olara gürrüň ber“. 

			5.Siz bu aýatlarda Hudaýyň bizi näme üçin halas edendigine degişli nähili wajyp faktlary görýärsiňiz?

			Rimliler 3:23 

			Rimliler 6:23

			Rimliler 5:8

			Ýohannanyň Hoş Habary 1:12

			6.Rimliler 5:1-däki hakykaty öz sözüňiz bilen suratlandyryň. Ony siz öz durmuşyňyzda nädip duýduňyz? 

			7.1 Korintoslylar 15:3–4-de Pawlus Hoş Habary nädip umumylaşdyrdy?

			8.Öz imanyň hakda başgalara şaýatlyk edende, öz sözüňize bolan dürli garaýyşlara duş gelersiňiz. Köpler Hoş Habara garşy çykarlar we özüniň Mesihe mätäçligini boýun almazlar. Mukaddes Ýazgynyň aşakda sanalyp geçilen parçalaryny okaň we olaryň Hoş Habara garşy çykmalaryna nähili degişlidigini aýdyň:

			„Umuman-a, men gowy adam“ (Efesliler 2:8–9, Titus 3:5)

			„Ähli dinleriňem wekilleri jennete düşýär“ (Ýohannanyň Hoş habary14:6; Res. işleri 4:12)

			„Näme üçin meniň tanaýan mesihilerimiň käbirleri ikiýüzli?“ (Rimliler 14:12) 

			„Haçan hem bolsa bir wagt menem mesihi bolaryn“ (2 Korintoslylar 6:2, Ýakup 4:14)

			9.Pawlus töweregindäkilere şaýat bolmagy üçin nähili doga-dileg etmelidigini aýtdy (Koloseliler 4:3–4-e seret)? 

			Markusyň Hoş Habary 5:19 aýady ýatdan ýazyň. 

			Markusyň Hoş Habary 5:19 aýady öwrenmek. 

			Mesihiň özüňiz üçin eden zady hakda şaýatlyk etmek isleýän adamlaryňyzyň atlaryny ýazyň. Şol adamlar üçin yzygiderli doga-dileg etmäge başlaň we olara Hoş Habary gürrüň bermegi meýilleşdiriň. Öz meýilnamaňyzy şu ýerde gysgaça suratlandyryň. 

